Twitterlands ideologiske kamp mod Stram Kurs: ‘Rasmus Paludan’, næstmest søgt på Google i 2019

Tidligere på året problematiserede Frederik Kulager mfl., at Youtube boostede Rasmus Paludan, fordi mediets algoritme behandlede Rasmus Paludan, på linje med ethvert andet fænomen, så at sige. Herefter blev Paludan ’shadowbannet’, og Kulager kunne på Zetland berette om den nye udvikling . Selvom Twitterland stædigt hævder, at medierne hjælper Paludan, så var problemet for segmentet tydeligvis, at medierne ikke dedikeret modarbejdede samme. Interessen kom nedefra, hvad fremgår af ‘Året, der gik på Google i 2019’. Her citeret fra DR.dk.

“Det blev ‘Aula’. Afløseren for Forældreintra, der har været på vej i flere år, og som blev udrullet i efteråret, er det ord, vi oftest har søgt efter på Google i 2019. Hvert år op til jul offentliggør Google lister over, hvilke film, hvilke ord eller hvem vi har søgt mest efter på søgemaskinen. Aula blev det ord, vi oftest søgte på Google i 2019. Som sagt var det, vi søgte mest efter på Google i 2019, Aula. Stærkt forfulgt af partileder for Stram Kurs, Rasmus Paludan, og ejer af Bestseller-koncernen Anders Holch Povlsen. Han mistede i april tre børn under en ferie på Sri Lanka, hvor islamiske terrorister udførte en række bombeangreb.”

(Collage: Google-søgninger, 2019)

“30 procent af visningerne på Stram Kurs’ videoer kom fra YouTubes ’se næste video’-algoritme, som havde foreslået brugerne at se en video fra Paludan. Kun 14 procent af visningerne kom fra brugere, der selv havde søgt efter videoerne. Det er altså med hjælp fra YouTubes algoritme, at Stram Kurs’ videoer på gode dage kan få mellem 200.000 og 350.000 visninger om dagen, ifølge analyseplatformen Socialblade.com.” (Frederik Kulager, Zetland, 18. februar 2019) “Mens historien om Paludans storhed på YouTube er velkendt, er historien om hans fald – og årsagen bag – ubeskrevet. Det er ellers den måske mest spændende af de to. Det er historien om, hvordan YouTube efter anklager om at sprede had og radikalisere sine ofte unge seere med politisk ekstremt videoindhold forsøger at få kontrol over sin platform. … Hans kanal blev ikke lukket – den var stadig oppe og aktiv, men videoerne, Paludan lagde op, var ikke som tidligere at finde på hverken YouTubes startside eller ‘Hot lige nu’-listen, hvor hans videoer før havde været præsenteret side om side med musikvideoer og andet populært indhold. … Medmindre man i dag opsøger Paludans kanal eller abonnerer på den, er videoerne ude af syne.“ (Frederik Kulager, Zetland, 2. september 2019)

The URI to TrackBack this entry is: http://www.uriasposten.net/archives/106612/trackback